
PREDGOVOR 


Unapređenje domaćeg kožarstva, u svim njegovim dijelovima, 
i granama, važan je zadatak, kojeg treba izvršiti u interesu što 
bolje i sigurnije obskrbe zemlje kožom. Osnovni preduvjet una- 
pređenja našeg kožarstva predstavlja osiguranje domaće preradbe 
dovoljnim količinama sirovina odgovarajuće kakvoće. 

Za vrijeme rata, kad su nam prekomorska tržišta nepristu- 
pačna, postaje i najmanje upićenom jasno od kolike je važnosti 
domaća proizvodnja sirovih koža za stalnost poslovanja kožarske ' 
struke i redovitu obskrbu zemlje kožom. Potrebno je toj pro- 
izvodnji i sa kožarskog stanovišta pokloniti punu pažnju i na- 
stojati djelovati u tom smjeru, da domaća proizvodnja sirovina, 
što prije i po svojoj količini i po svojoj kakvoći postane čvrsta 
osnova razvitka našeg kožarstva. ' 

Prije rata, u slobodnoj trgovini, najbolja se je sirovina domaće 
proizvodnje izvozila, dok je kožarska preradba zadovoljavala po- 
trebe domaće potrošnje preradbom lošije domaće sirovine i velikim 
uvozom prekomorske sirovine slabije kakvoće. Danas, u doba 
upravljanog ratnog gospodarstva, možemo nastojati najvažnije i 
najnužnije potrebe zadovoljiti preradbom isključivo samo domaćih 
sirovina. Pravilno postupanje sa sirovom kožom, danas je od na- 
ročite važnosti, jer su količine sirovina ograničene, pa se štete 
uslijed nepravilnog postupanja sa sirovom kožom višestruko jače . 
osjećaju, nego u doba obilja na sirovini. 

Na sve one, koji sa kožom postupaju od časa, kad je sa živo- 
tinje skinuta, pa do časa kad će biti predana u preradbu, pada u 
današnje vrijeme velika odgovornost. Njihova nemarnost i ne- 
savjesnost ne pogađa samo izravno njihove osobne probitke, nego 
nanosi i velike štete narodnom gospodarstvu. Da bi se olakšao 


rad i u ovom području djelovanja kožarske struke, izlaze na pO- 


tjecaj Sekcije za suzbijanje oštećivanja kože i ove 
»upute o pravilnom postupanju sa sirovim kožama«, budući da 
što slična nismo dosad imali na hrvatskom jeziku. 


Dr. Zlatko Bayer 

Pravilno postupanje sa sirovom kožom 


Napisao: dr. Zlatko Bayer 


UVOD 


Životinjska koža, kad je odvojimo od tijela 
životinje, predstavlja sirovu kožu u ko- 
žarskom smislu. Sirova je koža iz životinjske kože nastala na 
taj način, što je razoren životni vez između kože i tijela. Prema 
tome sirova koža predstavlja mrtvu tvar. Prepustimo li sirovu 
kožu, kad smo je skinuli sa životinje, slobodnom djelovanju oko- 
line (vlage, zraka, topline i t. d) ona će se početi rastvarati 
jednako kao i ostali dio mrtve životinje. Uzrok je ovom rastva- 
ranju s jedne strane rastvaranje same životne tvari iz sebe nakon 
prestanka života, a s druge strane djelovanje prostim okom ne- 
vidljivih, živih bića (mikroorganizama), koji su se iz okoline (zraka, 
vode, okolnih predmeta, zemlje i t. d.) naselila na sirovu kožu. 
Ovako prepuštena samoj sebi gubit će sirova koža sve više oblik 
.i svojstva životinjske kože dok se podpuno ne raspadne. 


Sirova koža 


Na životinjskoj koži razlikujemo dva glav- 
na sloja, od kojih se gornji dijeli u dva 
dalnja sloja. Gornji glavni sloj — kožje 
(ćutis) Kama je u svome gornjem sloju — pousmini (epider- 
mis) pretežno od pojedinih čestica, koje se svaka za sebe prostim 
okom ne vide, a nazivamo ih stanicama. Dublji sloj kožja, usmina 
(derma) sastavljen je pretežno iz kožnih vlakanaca (koja također, 
svako za sebe, nisu prostim okom vidljiva). Ovaj dio sirove kože 
predstavlja za kožarstvo najvažniji dio, jer će samo iz toga dijela 
učimbom nastati učinjena koža. U ovom sloju su usađene dlake. 
Drugi glavni sloj ili podkožje (subeutis), građen je slično kao i 
gornji (iz stanica i vlakanaca), ali je mnogo rahliji od usmine. 
Sva tri sloja kože i dijelovi svakog sloja međusobno, povezani su 
u jednu jedinstvenu ejelinu, koja nam predstavlja sirovu kožu. 


Građa živo- 
tinjske kože 


Tijana danje Sirova koža neposredno skinuta sa zdrave 
sirove kože životinje predstavlja jednu jedinstvenu 
| ro JI Ž meku pruživu opnu u kojoj se dlake isto 
tako čvrsto drže, kao što su se držale i na životinji neposredno 
prije tamanjenja ili klanja. Počima li se sirova koža raspadati, 
tad se gubi postepeno veza između sastavnih dijelova kože i koža 
sve više i više gubi izgled kojeg je imala na životinji. Jedan od 
Prvih znakova raspadanja kože je popuštanje korijenja dlaka, t. j. 
dlake se iz kože daju sve lakše i lakše izčupati, zatim slijedi sve 
manja pruživost kože, a koža se dade sve lakše i lakše kidati i 
probušiti. Promjena boje kože na mesnoj strani, kao i pojava za- 
(daha kože, vremenski se vrlo različito pojavljuju kod pojedinih 
koža. Opseg i brzina razvoja ovih promjena ovisi o stanju živo- 
tinje prije klanja, o načinu klanja kao i o mjestu gdje se je koža 
nakon klanja zadržavala. 


Da bi mogla ispravno poslužiti za izradbu 
učinjene kože, mora sirova koža doći u 
predradbu po mogućnosti onakova u gib- 
kosti i po sadržini na vodi, kakova je bila kad je sa životinje ski- 
nuta. U pravilu je samo iznimno moguće postići, da bude koža 
odmah i prerađena, čim je skinuta sa životinje. Koža, od časa 
kad je sa životinje skinuta (ili kako to kožari kažu, kad je pala), 
pa do časa kad će se početi učinjati, mora manje ili više vremena 


Sačuvanje 
.sirove kože 


čekati. Kroz to vrijeme moramo nastojati, da kožu sačuvamoj/ 


što je god više moguće u takovom obliku, da je danas poznatim 
sredstvima za močenje kože možemo opet dovesti u stanje, koje 
treba biti što sličnije onom u kojem se je koža nalazila, kad je 
skinuta sa životinje. To ćemo postići to lakše i podpunije, što 
sirovu kožu u povoljnijem času i na povoljniji način sačuvamo 


(konzerviramo) od raspadanja. Raspadanje sirove. kože počima . 


onim časom, kad je koža izgubila svoju toplinu, koju je imala kao 
dio živog. životinjskog tijela, Čas kad se je koža ovako ohladila 
predstavlja najpovoljnije vrijeme, da se počne sa postupkom sa- 
sačuvanja (konzerviranja) sirove kože. Brzina hlađenja skinute 
životinjske kože ovisi s jedne strane o stanju u kojem je živo- 
tinja zaklana ili tamanjena, a s druge strane o toplini i strujanju 
zraka na mjestu gdje se hlađenje zbiva. Bez obzira na razne okol- 
nosti u kojima se može koža naći nakon klanja vrijedi općenito 
pravilo, da se sa postupkom sačuvanja koža mora početi unutar 

prva tri sata, kako je kdža sa životinje skinuta, a nikako ne prije 
dok se podpuno ne ohladi. 


, Postupaka za sačuvanje (konzerviranje) 


Postupci za |. kote € £ mei zin 
sačuvanje kože ima više vrsta. Svrha je sviju tih po- 


stupaka sačuvati kožu. od kvarenja u ta- 
kovom obliku, da se koža u toj mjeri ne promjeni, a da se ne bi 
mogla povratiti u stanje slično onom prije sačuvanja. Prema 
vrstama koža, godišnjoj dobi, klimatskim prilikama kraja, na- 
mjeni tih koža u preradbi, duljini vremena koje će proteći do 
preradbe i t. d. upotrebljavaju se različiti postupci sačuvanja 
(konzerviranja). Za naše prilike i potrebe najvažnije je razmotriti 
one postupke, koji su kod nas uobičajeni i koji: manje ili više Za- 
dovoljavaju potrebe našeg  kožarstva s obzirom na sačuvanje 
ViSnaer vira jo), sirove kože koja pite u našim krajevima, 


KOD NAS UOBIČAJENI POSTUPCI SAČUVANJA 
SIROVIH KOŽA 


Sirova koža predstavlja kod nas u pravilu 
trgovačku robu, kod koje povoljna prodaja, 
uz ostalo, ovisi o kakvoći kože, kao i o mogućnosti jeftinog pod- 
voza kože do prerađivača. Kod nas uobičajeni postupci sačuvanja 
(konzerviranja) sirove kože upravljani su s jedne strane sačuva- 
njem kakvoće, a s druge strane poteškoćama, koje se pojavljuju 
kod prevoza koža i sredstava za sačuvanje u prometno slabo pristu- 


pačnim krajevima, šon su inače vrlo važna proizvodna područja: 
sirovih koža. 


Opći uvjeti 


Nana Općenito se kod nas primjenjuju dva na- 
Soljenje i S Saska 5 GALA : 
sušenje .čina sačuvanja koža: soljenje i sušenje 
koža, kao i postupak u kojem se ova dva 
načina ujedinjuju. Glavna je prednost soljenja koža u tome, što 
se ispravno soljena koža kroz dulje vrijeme sačuva u povoljnom 
obliku za preradbu. Manjak ovog postupka i kod najispravnijeg 
rada je taj, da kože sadrže razmjerno mnogo vode što predstavlja 
poskupljenje podvoza i skraćuje mogućnost stajanja robe na skla- 
dištu. Sušenjem, koža gubi manje ili više na kakvoći, ali je zato 
podvoz suhe kože znatno jeftiniji a uskladištenje sigurnije i lakše. 
Postupak koji ujedinjuje u sebi oba prijašnja t. j., da se soljene 

kože. do izvjesne granice osuše, sadrži u sebi dobre strane obaju 
načina sačuvanja koža, ali zahtijeva dvostruko više rada s ko- 
žama. U primorskim krajevima, a naročito u Americi vrši se ovaj 
postupak tako, da se kože moče u morskoj vodi, a zatim suše. 


Soljenje sirovih koža znak je naprednog 


Soljenje, 3 djed š E zi 
znak naprednog kožarstva, sušenje koža naprotiv označuje 
kožarstva o Priprost način sačuvanja (konzerviranja) 


koža. Jedno od najvažnijih pitanja, koje 
treba riješiti kod unapređenja našeg kožarstva,. je pitanje uvo- 
đenja soljenja kod što većeg broja koža domaće proizvodnje. 
Kod sačuvanja (konzerviranja) sirovih koža, a naročito kod 
koža goveda, teladi, konja, svinja i pasa moramo nastojati, da se 
već sada uvede soljenje koža. Ondje gdje bi podvoz ovakovih koža 
predstavljao prevelike izdatke, ili se nebi prevoz mogao odmah 
izvršiti, mogle bi se kože, kad su već posoljene još i sušiti. Su- 
šenje koža ovaca, janjadi, koza i jaradi morat ćemo još dugo 
yremena smatrati najprikladnijim radi naročitih prilika u glav- 
nom području proizvodnje tih koža. (Za ove kože nije od odsudne 
važnosti, da se sole, jer je njihovo tkivo rijetko). ' 


Taaneoaai : U području naše države, koje leži sjeverno 
Razprostranje- od rijeke Save, u pravilu se kože sole, Su- 
nost pojedinih e 2 : s 

' sačtan šenje koža predstavlja kod krupne kože - 
sačuvanja pravu iznimku, dok ga kod sitne kože već 


sva soli. U ovom je području postotak suhih koža ipak znatno 
veći, nego u području koje leži sjeverno od rijeke Save. U po- 
dručju Bosne, Hercegovine i Dalmacije sva se sitna koža suši, 
U području sjeverne Bosne znatan se dio krupne kože još uvijek 
soli. Kako se spuštamo prema jugu to se sve više susrećemo sa 
sušenjem krupnih koža. Hercegovina i Dalmacija predstavljaju 
izrazita područja u kojima se koža suši. Ovaj odnos područja u 
kojima se krupna koža soli prema područjima u kojima se ona 
suši postaje nam razumljiv, kad svratimo pozornost na činjenicu, 
da sva središta veleobrtne preradbe kože leže u sjevernom dijelu 
države. Udaljenost južnih proizvodnih područja od tvornica s 
jedne strane, a s druge strane činjenica, da se suha koža lakše i 
bolje čuva u toplijim predjelima od soljene, uzrokuju, da se koža 


češće susrećemo. U Lici i Hrvatskom Pri- ' 
morju sitna se koža u pravilu sva suši, dok se krupna gotovo 

u tim predjelima suši. Kako se budu prometne veze u .tim po- 
dručjima poboljšavale i ubrzavale, tako će se i soljenje koža sve 
više u tim krajevima uvađati, jer u redovnim prilikama soljena 
koža uvijek postizava povoljniju cijenu od suhe kože. 


Sušenje sitne kože na zraku, kod nas je 
od davnine uobičajeno, i ako se u napred- 
nim kožarskim zemljama i te vrsti koža 
u pravilu sole. Skidanje sitnih koža, njihovo sušenje i trgovina 
s tim kožama nose oznake prilika koje vladaju u našim južnim 
krajevima, gdje se uglavnom uzgajaju ovce i koze, U tim se kra- 
jevima velik dio ovaca i koza kolje kod samih proizvoditelja, koji 
kože sami suše i suhe prodaju trgovcu. To je razlog zašto se je 
sušenje sitnih koža tako duboko u južnim krajevima uobičajilo, 
te nema izgleda, da će se na tom području u dogledno vrijeme 
imoći što poduzeti. : 


Razlog sušenja 
= sitne kože 


POSTUPAK KOD SOLJENJA KOŽA 


Sačuvanje sirove kože soljenjem osniva 
se na saznanju, da sol oduzima svježoj 
koži dio vode (5—150/e) i na taj način kroz dogledno vrijeme i u 
izvjesnoj mjeri spriječava razvitak mikroorganizama koji rastva- 
raju kožu, i usporuje raspadanje kože iz same sebe. Soljenje se 
obavlja običnom ili kuhinjskom soli (natrijev klorid). Čista ku-' 
hinjska sol ne može potpuno spriječiti raspadanje kože niti rast 
mikroorganizama na koži. Ona samo neznatno djeluje na mikro- 
organizme u tome smislu, da bi ih ubijala. Sol samo oduzimanjem 
vode nepovoljno djeluje na razvoj mikroorganizama. Prema tome 
sol ne razkužuje (dezinficira) kožu, ona ju samo kratkotrajno i 
djelomično čuva od raspadanja smanjenjem sadržaja na vodi. Kože 
koje su soljene čistom kuhinjskom soli ne valja dulje držati od 
2 mjeseca na skladištu, jer se počimaju kvariti. 


| Osnova postupka 


Da bi se produžilo vrijeme kroz koje se 
mogu čuvati soljene kože počelo se je do- 
davati običnoj kuhinjskoj soli razne pri- 
mijese, koje jače djeluju od kuhinjske soli na mikroorganizme, a 
kraj toga ne djeluju štetno na samu kožu u tom smislu, da bi je 
činili manje sposobnom za preradbu. Sol kojom solimo kože ista 


Pojačanje 
djelovanja soli 

je ona koja se upotrebljava za jelo. Dakle, mora biti kemijski 
čista i bez raznih primjesa. U zemljama gdje je sol pod državnim 
monopolom, ona sol koja se upotrebljava za prehranu ljudi ima 
uvijek višu cijenu od soli koja se upotrebljava za prehranu stoke 
ili u obrtu i veleobrtu. Da se jeftinija stočna ili veleobrtna sol 
ne bi trošila u svrhu prehrane ljudi dodaju se kuhinjskoj soli 
tvari, koje po svome mirisu, okusu ili sastavu čine tu sol nespo- 
sobnom za ljudski užitak. Ovaj postupak dodavanja tih tvari 
običnoj kuhinjskoj soli nazivamo denaturiranjem soli. 


* Sol koja se upotrebljava u kožarske svrhe 
u pravilu je denaturirana. Kod denaturi- 
ranja soli za kožarske svrhe ide se zatim, 

da se dodavanjem sredstva za denaturiranje ujedno doda tvar 

koja podiže sposobnost soli da sačuva kože od kvarenja. Prema 
tome dobro sredstvo za denaturiranje mora imati ova svojstva: 
a) mora činiti sol nesposobnom za ljudski užitak; ' 
b) mora djelovati protiv mikroorganizama u što većoj mjeri; 
e) nesmije kožu činiti manje vrijednom za preradbu. 
Sredstvo koje bi u potpunom smislu zadovoljilo sva ova tri 

zahtjeva zasad ne postoji. To bi bilo sredstvo koje bi ubijalo sve 
mikroorganizme, a nebi štetilo kožu. U tom se pogledu vrše brojna 
- ispitivanja, ali zasad bez naročitog praktičkog posljedka. Idealno 
sredstvo za denaturiranje trebalo bi omogućiti, da se soljene kože 
bez ikakove štete mogu po volji dugo držati na skladištu. Ovakovo 
sredstvo značilo bi za kožarstvo veliki napredak, jer soljene kože 
radi svoga svojstva što lako primaju vodu, predstavljaju najpo- 
voljniji oblik sirovine za kožarsku preradbu. 


Denaturiranje 
soli 


Sredstva kojima se vrši denaturiranje 
najrazličitije su vrsti i imaju razna svoj- 
stva. Kako ne postoji jedno opće priznato 
sredstvo, to se denaturiranje vrši u raznim zemljama različito. 
Odkako je Zajednica za kožu preuzela na sebe obskrbu čitave ko- 
žarske struke u zemlji solju sva se sol nabavlja iz solane u Kreki 
i denaturira sa 5% amonijačne sode. Ovako denaturirana sol kod 
podpuno pravilnog soljenja i najpovoljnijih uvjeta uskladištenja 
može sačuvati (konzervirati)krupne kože do godinu dana, a sitne 
do 8 mjeseca što za naše prilike podpuno odgovara. Prije je kod 
nas bilo uobičajeno i denaturiranje naftalinom (1%). Sredstvo 


Sredstva za 
denaturiranje 

za denaturiranje mora sa solju biti jednolično pomiješano, tako 
da smjesa ima uvijek približno isti sastav. Ovo je vrlo važno radi 
jednakomjernog soljenja sviju dijelova kože. Mjesta koja će biti 
posoljena sa onim dijelom soli koja sadrži premalo sredstva za 
denaturiranje počet će se prije kvariti, od mjesta koja su soljena . 
sa solju, koja sadrži dovoljno ili previše sredstva za denaturiranje. 

Kod postupka sačuvanja sirovih koža soljenjem moramo svra- 
titi našu pozornost u tri pravca: na sol, na način soljenja i na 
prostorije u kojima vršimo soljenje. 


Sol kojom solimo mora biti čista i osim 
prikladnog sredstva za denaturiranje ne- 
smije sadržati nikakovih primjesa. Ona se može onečistiti u našem 
skladištu ili doći u skladište onečišćena, Sol moramo držati suhu 
na suhom mjestu, u zasebnoj prostoriji gdje se kože ne sole. U ni- 


Sol 


“ kojem slučaju nesmije sol, kojom će se vršiti soljenje doći u dodir 


sa solju kojom je već vršeno soljenje. Sol, već jednom upotrebljena 
za soljenje, puna je mikroorganizama i nečisti i nije u stanju da 
svježoj koži oduzme vodu i da je sačuva. Ovakova se sol nesmije 
u nikojem slučaju ponovno upotrijebiti za soljenje koža niti sama, 
niti zajedno sa čistom solju. Sol kojom ćemo soliti mora biti 
srednje sitna. Presitna se sol previše brzo otapa na površini kože 
i stvara jedan sluzavi sloj, koji ona spriječava, da sol dublje pro- 
dire u kožu. Ovakovom solju soljene kože brzo se počimaju kva- 
riti. Prekrupna sol se ne raspodjeli jednakomjerno po čitavoj 
koži. Mjestimično se nakupe prevelike količine soli, što izaziva 
stvaranje naslaga soli u koži, a mjestimično ne dolazi dovoljno 
soli, što omogućuje, da se na tim mjestima jače razmnože mikro- 
organizmi i koža, se: počne kvariti. 


Sadržaje li sol željeznih soli pojavljuju se 
na koži mrlje od hrđe. Te su mrlje vrlo: 
štetne i potrebno je izbjegavati soljenje takovom solju. Boja je 
tih mrlja crveno-smeđa. One nastaju uvijek kad koža dolazi u 
dodir sa kovinama, koje hrđaju. 


Mirlje od hrđe 


“Sol koju Zajednica dobavlja svojim članovima dovoljne je či- 
stoće i povoljne sitnoće, tako da se njome dade ispravno soliti. 
Ukoliko se sole kože morskom solju mora se ova tucati, da se 
postigne potrebna srednja sitnoća. 


Solimo li kože prekrupnom solju (na DIE. 
netućcanom morskom solju), sa već jednom 
za soljenje koža upotrebljenom solju, ili 
pak sa nedovoljnom količinom soli pojavit će se na pojedinim 
mjestima na koži tamno smeđe mrlje. To su tako zvane mrlje od 
soljenja. Mrlje se pojavljuju tamo gdje nije na kožu stavljeno 
dovoljno soli. Na tim su se mjestima razvili mikroorganizmi u 
znatnijoj mjeri, nego na ostalim bolje posoljenim mjestima, te je 
kvarenje kože ovdje jače uznapredovalo. Mrlje od soljenja po- 
javljuju se i na kožama koje predugo stoje, kao prvi znak, da se 
kože počimaju kvariti. Svježe mrlje imaju tamno smeđu boju koja 
postepeno prelazi u tamno crvenu pa u ljubičastu. Mrlje nastaju 
po koži nepravilno i postepeno se šire u okolinu. Prvotno nastaju 
oko dijelova kože, koji sadrže dijelove kosti i naslage mašti (glava, 
rep i noge). Naknadnim soljenjem koža ne daju se mrlje odstraniti 
niti njihov dalnji razvoj spriječiti. Ovakova se koža mora dati 
odmah u preradbu, a takova prerađena koža manje je vrijedna. 


Mrlje od 
soljenja 


Sirova koža kad je skinuta sa zdrave ži- 
votinje, kad se je podpuno ohladila (toplo 
soljena koža se brze kvari), kad je iz kožnih žila i sa mesne 
strane kože odstranjena krv i veći dio sukrvice, sposobna je, da 


Početak soljenja 


se na njoj vrši postupak soljenja. Soljenje treba izvršiti sva-' 


kako još istog dana kad je životinja zaklana. Zimi valja paziti, 
da se svježe kože prije soljenja ne smrznu, jer smrzavanje jako 
oštećuje kakvoću kože. Dobro posoljene kože u pravilu se vrlo 
teško ili nikako ne smrznu. Ljeti valja izvršiti soljenje što prije. 
Najbolje odmah kako se je koža ohladila od tjelesne topline (u 
roku od 3 sata nakon klanja). ' 


Kože se soljenjem mogu sačuvati na dva 
načina: da se sole suhom solju ili zagiče- 
nom otopinom soli u vodi (salamurenje). Kod nas je uobičajeno 
soljenje suhom solju, kao jednostavnije, dok se soljenje zasićenom 
otopinom soli kao teže provedivo samo iznimno upotrebljava 
(Dalmacija). ' 


Načini soljenja 


Sirove kože moče se u zasićenoj otopini 
soli u zato posebno građenim nepropusnim 
' betonskim jamama. U jami mora biti 
uvijek toliko otopine, da otopina kože podpuno pokriva. Na dnu 


- Salamurenje - 
* sirovih koža 

jame mora biti uvijek sloj neotopljene soli, kao jedini sigurni znak, 


da je otopina zaista zasićena solju. Na 100 litara vode uzima se 
30 kg soli. Predhodno dobro oprane kože vješaju se u jame tako, 
da slobodno lebde u tekućini. Ako se kože dodiruju, nastupaju 
kasnije na mjestima dodira mrlje od soljenja. Kože ostaju u oto- 
Dini 48 sati, da ih sol potpuno prožme. Nakon toga se kože vade 
i dobro ocijede. Tako ocijeđene kože sposobne su za uskladištenje 


.i odpremu. Ovako usoljene kože dobro je još: malo posoliti suhom 


solju, da se bolje drže. Kad je izvršeno soljenje jedne grupe 
koža, može se ista otopina i dalje upotrijebiti, ali se mora dodati 
opet toliko soli, da na dnu ostaje sloj neotopljene soli, Preduga 
upotreba iste otopine nije za preporučiti, jer se kože soljene u 
starim onečišćenim otopinama brže kvare. Pogodnost ovog načina 


.soljenja je u tome što se štedi sol i što kod ispravnog postupka 


svi dijelovi kože budu jednakomjerno posoljeni. Nazadnost je 
ovog postupka što zahtijeva posebne jame i veliku čistoću i 
pažnju, jer se i kod manjih griješaka u postupku pojavljuju mrlje 
u velikoj mjeri. Ovaj način soljenja uobičajem je u Americi (mje- 
stimično i u Dalmaciji). o 


Suhom solju sole se kože na ovaj način. 
Čista se sirova koža potpuno razastre na 
gladkoj za vodu nepropusnoj malo kosoj 
podlozi, s mesnom stranom prema gore. Kod toga valja paziti, 
da ne ostane niti jedan nabor kože neizravnan, jer svako nepo- 
soljeno mjesto znači u najkraće vrijeme mrlju od soljenja. Kod 
soljenja vrijedi pravilo tko sa solju ne štedi, štedi kožu. Soliti 
treba kožu izdašno naročito glavu i dijelove koje sadrže: kosti ili 
naslage masti (rep, gubica, spolovilo, nogice i t. d.). 


Soljenje suhom 
solju 


Kod ispravnog i dovoljnog soljenja treba 
upotrijebiti za krupne kože (goveđe, konj- 
ske i svinjske) 25 do 40% soli od ulazne 
težine svježe kože, a za sitne kože (teleće, pasje, ovčije, janjeće, 
kozije i jareće) 35 do 50% soli od ulazne težine svježe kože, jer 
ove kože sadrže više vode. U ljetu valja soliti jače, nego zimi. Kod 
nas je uobičajeno nedovoljno soljenje, a to je i razlog tako čestoj 
pojavi mrlja od soljenja i brzog kvarenja usoljenih koža. Pro- 
sječno se kod nas potroši bez obzira na godišnje doba i vrste so- 
ljenih koža ona količina soli, koja odprilike odgovara četvrtini 


Količina soli 
kod soljenja 

težine sirovih koža ulazne vage. Ova je količina potrošene soli 
znatno premalena, te je treba u interesu našeg kožarstva, sva- 
kako nastojati povećati. Kod soljenja oduzima sol sirovoj koži 
vodu, Jedan dio se soli otopi i sa vodom oteče iz kože. Drugi dio 
soli prožme svu kožu i tako je čuva od kvarenja. Kod suho slanih 
koža sol se u koži i iskristalizira. 


Slaganje Posoljene kože slažu se u kupove. Ovo se 
soljenih koža slaganje može vršiti na taj način, da se 
slažu mesne strane jedna na drugu, a dla- 


kave jedna na drugu ili tako, da se slaže dlakava strana na 


mesnu stranu. Slaganje u kup, gdje mesna strana leži na mesnoj 
strani ima tu prednost, da mesne strane kože ostaju svijetlije. 
Nazadnost ovog postupka leži u tome što se onečišćenja s jedne 
kože na drugu lako prenose i što se kože tako dobro ne posgole, 
kao kad se slaže mesna strana na dlakavu stranu, gdje se dio soli 
zadrži među dlakama i kasnije postepeno otapa, kad je već jedan 
dio vode iz kože istekao. Kod nas je uobičajen način soljenja, da 
se na mesnu stranu donje kože stavlja dlakava strana gornje kože 
(dlaka na meso). Ovaj način je jednostavan i pokazuje dobre po- 
sljedke, pa treba kod njega i ostati. 


| ša od era | Pojedina koža | mora ležati u kupu pod- 
=——=—===/ puno rasprostrta. Tako da na njoj nema 
udubina u kojoj bi se osoka (tekućina koja izlazi iz kože, a sa- 
drži otopljenu sol i dijelove krvi) mogla zadržati. Tamo gdje se 
“ osoka zadržava upije se krvna boja u kožu i koža na tom mjestu 
dobije tamno ervenu mrlju (mrlje od krvi), koja smeta u preradbi 
i čini kožu manje vrijednom. Osobito je ova pojava velika po- 
grješka kod telećih koža, | 


a s U pojedine kupove treba metati samo kože 
Način slaganja ž Ž 

u kupove iste vrste (na pr. posebno konjske, posebno 
: goveđe, posebno teleće i t. d.), jer različite 
vrste koža sadrže različite količine vode i trebaju drukčije koli- 
čine soli, Poželjno je, da u jednom kupu budu samo kože pri- 
bližno jednake težine, jer se takovim postupkom dobiva ujedna- 
čena sirovina najbolje kakvoće. U jednom kupu se može usoliti 
100 do 1500 komada koža, Što je kup viši to će se kože jače pro- 
goliti i izgubiti više vode. To će dobro utjecati na sačuvanje (kon- 

zerviranje) kože, ali će koža izgubiti znaino više na težini, nego 
u kupu srednje visine. U preniskim kupovima kože se slabo pro- 
sole, jer ne izgube dovoljno vode. Najprikladnije je raditi sa 
kupovima srednje visine (100 do 150 em), jer se tu kože dovoljno 
prosole i suvišno ne. gube na težini (kaliraju). Kod slaganja na 
kup koža, gdje koža glave sadrži kosti i rogove, kože valja slagati 
tako, da četiri po četiri glave dolaze naizmjence na jednu stranu, 
“ito tako, da glave ne leže jedna na drugoj, nego jedna do druge. 


Trajanje Da se kože dovoljno prosole, potrebno je 
soljenja da u kupu ostanu 14 dana. Krače soljenje 
izaziva brzo kvarenje kože, jer je u koži 
preostalo suviše vode. Kad je potrebno iz važnog razloga skratiti 
soljenje valja uzeti mnogo veću količinu soli (najmanje 50% od 
ulazne težine svježe kože), i kože u kupu ostaviti barem 7 dana. 
Kad su kože stajale u kupu 4 dana pregledamo kup, da ustano- 
«vimo, da li na kožama leži još dovoljno neotopljene soli, Ako se 
je sva sol na kožama kroz to vrijeme otopila znak je, da smo 
solili sa premalom količinom soli. Ovakove se kože moraju. pre- 
soliti. Goveđe kože mogu u kupu ostati uskladištene u dobrom 
skladištu do 3 mjeseca, a ako ih se nakon toga vremena presoli 
ostaju dovoljno sačuvane i do 12 mjeseci. Teleće kože ne valja 
presoljavati niti držati u kupu dulje od 3 mjeseca, jer se i kod 
najboljeg postupka nakon toga vremena pojavljuju mrlje od 
soljenja. 


žad Prostorije u kojima se vrši soljenje koža 
Prostorije za : ž : š 

soljenje suhom solju moraju odgovarati ovim op- 

pr RR VK ćim uvjetima. Zgradu, gdje se te prosto- 
rije nalaze, valja smjestiti tako, da je što manje i kraće izložena 
izravnom sunčanom svijetlu. Prozori i vrata skladišta ne smiju 
nikad biti okrenuti, prema jugu (najpovoljnije prema sjeveru, 
zatim istoku pa zapadu). Po ljeti valja prozorska stakla oličiti pla- 
vom bojom, što dobro djeluje u tom smjeru, da se prostorije tako 
lako ne pregriju i da nema u skladištu toliko muha, Pod i zidovi 
do visine od najmanje 2 metra moraju biti građeni od tvoriva 
koje ne propušta vodu i koje se dade Iako čistiti i prati. Dijelovi 
poda koji služe kao podloga kupovima soljenih koža moraju biti 
lagano nagnuti, tako da tekućina iz kupova može slobodno otje- 
cati u kanalizaciju, koja bezuvjetno mora biti u podu prostorije 

provedena, tako da se u skladištu voda nikad ne zadržava. Dije- 
lovi poda na kojem se smještaju kupovi moraju biti tako građeni, 
da kože leže podpuno razastrte i dovoljno koso položene da teku- 
ćina može bez zadržavanja otjecati u kanalizaciju. Najčešće se 
preporučuje ovaj oblik podnožja kupa. Podnožje neka je 320. em 
“dugo i 270 em široko. Neka je nad ostalim podom uzvišeno u sTre- 


dini za 85 cm, a na obim duljim stranama za 15 em. Podnožje se. 


može i tako sagraditi, da u svim smjerovima jednakomjerno pada 
od sredine prema rubovima. Dovoljan je ukupni pad od 20 em. 
Prostorije moraju biti zračne, ali u njima ne smije vladati propuh. 
U slabo zračnim prostorijama koža dobiva zadah, i ne može se 
dobro čuvati. Propuh izaziva prebrzo, prekomjerno. i nejednolično 
sušenje kože na kupovima, što škodi pravilnom razvoju soljenja 
i izaziva prevelik sasušak kože za vrijeme soljenja. Prostorije 
moraju biti dovoljno svijetle tako, da se u njima može bez napre- 
zanja očiju raditi. Ukoliko je u takovim prostorijama potrebno 

raditi i noću, mora umjetno svijetlo imati sva svojstva. danjeg 
svijetla. Ulazak izravne sunčane svijetlosti u prostorije treba spri- 
ječiti. Pojedine kupove usoljenih koža treba u prostorijama tako 
postaviti, da se osoblje, koje je u skladištu uposleno, može iz- 
među kupova slobodno kretati. Kanalizacija u podu mora biti 
tako građena, da prima tekućinu iz pojedinih kupova, a ne na 
laj način, da voda ispod jednog kupa može otjecati pod drugi 
kup. Treba nastojati, da prostorija sadrži po mogućnosti što manje 
vlage. To se u zračnim prostorijama sa dobrom kanalizacijom 
lako postizava. U suviše vlažnim i toplim prostorijama usoljene 
kože se slabo čuvaju, jer vlaga i toplina pogoduju razvoju mikro- 
organizama, koji rastvaraju kožu. ' 

Kod gradnje prostorjja za soljenje i uskladištenje soljenih 
koža moramo imati na umu opseg poslovanja s kožom koji se ima 
izvršiti u takovim prostorijama. Uskladištena soljena koža nesmije 
doći nikako u vezu sa kovinama, naročito onima, koje hrdaju, jer 
takova koža dobiva mrlje od hrđe, koje kod preradbe zadaju ve- 
like poteškoće i čine kožu manje vrijednom, O ovome valja voditi 
računa kod gradnje kanalizacije i upotrebe predmeta, koji u skla- 
dištu dolaze u vezu sa kožama. 

Održavanje čistoće u skladištu soljene kože važan je uvjet 
za potpun uspjeh soljenja. Valja imati uvijek na umu, da neči- 
stoća a u prvom redu dijelići kože i rabljene. soli sadrže najviše 
mikroorganizama, koji izazivaju kvarenje kože. 

POSTUPAK KOD SUŠENJA KOŽA 


Životinjska koža kad je skinemo sa tijela 
zadrži mnogo vode (oko 75%). Što sirova 
koža sadrži više vode to će se lakše raspadati i na njoj će se lakše 

razvijati mikroorganizmi, koji uzrokuju kvarenje kože. Oduzmemo 
li sirovoj koži vodu sačuvati ćemo je u velikoj mjeri od kvarenja. 
Na ovom se saznanju osniva postupak sačuvanja sirovih koža, po- 
moću sušenja. 


Osnova postupka 


Sušenjem gubi sirova koža mnogo vode 
(do 70%) i postaje sve više kruta i lom- 
ljiva. Kod preradbe ovakove kože teško se moče, a kod odpreme i 
savijanja lako oštete. Kad je koža skinuta sa životinje i kad je 
iz nje odstranjena krv, sukrvica i možebitna onečišćenja, sposobna 
je, da ju se stavi sušiti. Kože se suše na zraku. Najbolje i najpo-. 
voljnije se suše u struji suhog i čistog zraka toplog oko 2090, 

Ovako osušena koža dobro se čuva i i razmjerno lako moči kod pre- 
radbe, Sušenje se koža nesmije nikako obavljati na izravnom sun- 
čanom svijetlu, ili na zraku koji nije čist. Naročito valja izbje- 
gavati sušenje koža u zraku, koji sadrži dim. Koža koja se suši na 
suneu vrlo se brzo na površini skrutne, a u dubljim dijelovima 
ostane svježa. Ovakove se kože kasnije kvare. Ukoliko se kože na, 
suncu i prosuše postaju radi visoke topline kod koje su se sušile 
pretvrde, lomljive i teško se u preradbi odmaču, jer se je sušenjem 
kod visoke topline kožna tvar djelomično pretvorila u želatinu. 
Sastavni dijelovi dima djeluju na sirovu kožu u tom smjeru, da 
se s njom vežu (štave kožu) i čine kožu za dalnju preradbu ili 
neuporabivom ili manje vrijednom. 

Kože valja sušiti tako, da što je više moguće slobodno vise u 
zraku. Tamo gdje nema sušionica za kožu, često razastiru kože 
na zemlji sa dlakama okrenutim naprama dolje. Ovaj način su- 
šenja ne valja, jer se ona strana kože, koja je okrenuta prema 
zemlji dobro .ne osuši i koža se počne brzo kvariti. U ovakovom 
slućaju je najbolje prebaciti kožu duž hrpta na jedno oblo drvo, 
koje je postavljeno na rašlje. 

Kod nas je uobičajeno, da se kože ovaca, janjadi, koza i ja- 
radi svuku tako, da koža na grudima ne bude razrezana. Ovako 
svučenim kožicama stave se drvca u glavu (visina ušiju), prednji 
dio tijela (prednje noge) i stražnji dio tijela (stražnje noge), da 
se koža napne. Ova drvca moraju biti načinjena od tankih jelovih 


Način sušenja 

daščica, da se mogu kad se koža osuši, lako izvaditi na taj način, 
da ih se u koži prelomi, a da se koža ne ošteti. Kože se vješaju 
u okomitom položaju s glavom prema gore. Ostale sirove kože 
stavljaju se obično na drvene letve, na kojima se koža prebačena 
osuši, ili se rastegnu na drvenim okvirima. 


Vrijeme trajanja sušenja koža ovisi o sa- 
držaju kože na vodi, o veličini i debljini 
koža, o toplini kod koje se koža osuši, o sadržaju vlage u 
zraku i o strujanju zraka. Što koža sadrži više vode i što je 
deblja valja je dulje sušiti. Ljeti je potrebno kraće vrijeme (3—4 
dana), a zimi dulje (4—14 dana) da se kože osuše. U prostorijama 
gdje je dobro strujanje zraka kože se brže i bolje osuše, nego u 
zatvorenim prostorijama bez strujanja zraka. Izbjegavati treba 


Trajanje sušenje 


sušenje koža na jakom vjetru, jer se površina koža prebrzo osuši, 


a dublji dijelovi ostanu svježi. Kožu smatramo suhom, 
kad sujojuhairep potpunootvrdnuli. Ovakova se 
koža skida sa naprave za sušenje i složi na taj način, da bude 
sposobna za odpremu. Osušenje kože moramo dobro posuti nafta- 
linom (38—5% naftalina od količine suhe kože) da ih moljac ne 
ošteti. U proljeće i ljeto valja staviti obilno naftalina. 


| 


Prostorije za Kod postupka sušenja koža moramo razli- 
suhu kožu kovati dvije vrste prostorija. Prostorije u 
kojima se koža suši (sušara) i prostorije 

u kojima se kože spremaju (skladišta). Prostorije u kojima se 
koža suši moraju u tu svrhu biti posebno građene, dok se suha 


DO 


koža može uskladištiti u svakom dobrom i suhom skladištu. 


Sušara je obično smještena na spratu, radi 
ie pla S g e boljeg strujanja zraka, Pod u sušari mora 
biti tako građen, da se lako čisti. Vješalice za sitne kože i letve 
za sušenje krupnih koža moraju biti postavljene tako, da se kože 
mogu lako skidati i za vrijeme sušenja pregledavati. Prozori i 
vrata moraju biti tako građeni, da omogućuju što slobodnije stru- 
janje zraka, a spriječavaju, da izravna sunčana svijetlost dopire 
do koža, 


Sušara 

Skladište za suhe kože mora biti bezuvje- 
tno suho, dovoljno zračno i svjetlo, da se 
u njemu može u redu i pravilno vršiti 
uskladištenje kože. Koliko je u sušari poželjno jače strujanje 
zraka, toliko ono u skladištu nije za preporučiti, jer izaziva pre- 


Skladište za 
suhe kože 


.brzo hlapljenje naftalina. Pod u skladištu mora biti takav, da 


ga se može lako održavati čistim. Suhe kože se u skladištu slažu 
u hrpe ili ih se odmah veže u snopove u kojima se vrši odprema. 


POSTUPAK KOD SUŠENJA SOLJENIH KOŽA. 


Svrha je ovog postupka, da se spoje u 
jedno prednosti postupka soljenja i suše- 
nja. Ispravno posoljena, a zatim osušena koža, lako kod preradbe 
prima vodu, a može se bez opasnosti od kvarenja gotovo neogra- 
ničeno dugo držati na skladištu. Nazadnost ovog postupka je u 
tome što zahtijeva prostorije za soljenje, sušenje i uskladištenje 
i mnogo više posla oko sirovih koža. Vrlo je velik nedostatak ovog 
postupka u tome što se sol u koži izkristalizira u oštrim krista- 
lima koji oštećuju lice kože. 


Osnova postupka 


Kože se sole jednako kao kod postupka 
soljenja samo se za soljenje može uzeti 
manje soli. Dovoljno je za krupne kože 25% soli od ulazne težine 
a kod sitne 35%. Kože ostavimo u kupu 4 do 6 dana, zatim ih 
otresemo od soli i sušimo jednako ka svježe kože. Već posoljene 
kože brže se osuše od svježih. Ovako sačuvane kože nazivamo suho- 
slanim, One sadrže više vode (do 15%) od suhih, a mnogo manje 
(do 55%) od svježih koža. Uskladištenje ovih koža vrši se na isti 
način kao i kod suhih koža. Ove se kože moraju naftalinirati 
jednako kao i suhe. 


Postupak 


ODPREMANJE SIROVIH KOŽA. 


Soljene, suhe i suho slane kože, koje se 
kod nas proizvode i stavljaju u promet, 
u pravilu se moraju od mjesta gdje su 
proizvedene odpremati na manje ili veće udaljenosti. Ta se od- 
prema kod nas vrši pretežno željeznicom i teretnim samovozima, 
a manje brodom i običnim kolima. 


Odpremna 
sredstva 

' Soljene kože se svaka za sebe smotaju 
Odprema slane : 
koža tako, da mesna strana dođe unutra a dla- 
kava spolja, a rubovi kože u sredinu za- 
motka, Ako na površini kože nema dovoljno neotopljene soli, 
dobro je dodati svježe soli, naročito kod odpr ema na veće udalje- 
nosti. Svaki se zamotak zasebno poveže konopom odgovarajuće 
debljine. Zajednica svojim članovima dobavlja potrebne količine 
konopa debljine 6 mm, koji je dovoljno jak i debeo za vezanje 
soljenih i suhih koža. Vezanje žicom, koje je kod nas uobičajeno, 
valja izbjegavati radi pojave mrlja od hrđe. Ovakovi zamotci 
slažu sć jedan uz drugoga, ali uvijek tako, da hrbat zamotka bude 
okrenut dolje. Na ovo je naročito potrebno paziti kod koža, koje 


još sadrže toliko tekućine, da bi mogla iz zamotka iztjecati. Kod 


odpreme koža otvorenim kolima potrebno je kože zaštititi od 
vode i izravnog sunčanog svijetla. Zatvorena kola u kojima se 
odprema koža (vagon, brod ili slično) moraju biti zračna i u 
njima ne smije vladati previsoka toplina. Dobro posoljena koža 


podnosi i odpreme koje i dulje traju, ali treba izbjegavati 6d- 


preme preko 30 dana. Kad se vrše dulje odpreme dobro je kože 
prije smatanja ponovo posoliti čistom suhom solju (naročito glavu 
i dijelove koji sadrže kosti i naslage masti) i pojedine grupe za- 
motaka staviti u drvenu burad ili čvrste sanduke. 


Suhe i suho slane kože odpremaju se u 
snopovima i zamotcima od više komada 
zajedno. Broj komada koža u jednom za- 
motku ravna se prema običajima tržišta za tu vrstu kože. Kože 
ovaca, janjadi, koza i jaradi slažu se po duljini jedna uz drugu i 
jedna na drugu, stisnu se i čvrsto vežu poprijeko konopom, Kraće 
kože se obično vežu sa dva a dulje sa tri. konopa. Ostale vrste 
suhih koža obično se slažu po veličini jedna na drugu, (one naj- 
veće se prvo saviju na polovicu) i vežu unakrst. Broj konopa 
ostavlja se prema veličini zamotka, Ako kože moraju dulje vre- 
mena ležati ili putovati u snopovima i zamoteima bezuvjetno je 
potrebno između pojedinih dijelova koža i pojedinih koža staviti 
dovoljno naftalina. Ovako spakovane kože podnose izvrsno i naj- 
dalje odpreme, ako se sa kožama postupa uobičajenom opreznošću 
kod ispravne odpreme robe, koja se na vlazi kvari. 


Odprema suhe 
kože 


21 


w 


ČISTOĆA KOD RADA SA SIROVIM KOŽAMA. 


Održavanje čistoće kod rada sa sirovim ko- 
žama mora ići u dva smjera. U smjeru 
zaštite zdravlja ljudi, koji rade sa kožama i spriječavanja, da 
se sa kožama!'ne prošire zarazne bolesti na ljude i životinje, i u 
smjeru, da se održanjem čistoće u prostorijama gdje se radi sa 
kožama, spriječi kvarenje kože. , 


Potreba čistoće 


a. s U trgovini sirovom kožom, Irema postoje- 
Zaražene kože i : PRVO 


vanju širenja stočnih zaraznih bolesti na ljude i životinje, smjela 
bi dolaziti samo koža od zdrave zaklane stoke i od one uginule 
stoke za koje je veterinar nakon pregleda dozvolio, da se koža 
smije skinuti i upotrijebiti (kože životinja uginulih od nezaraznih 
bolesti). Uslijed raznih nesavjesnosti često se događa, da do tr- 
govca sirovom kožom, a od njega dalje, dolaze kože od životinja 
koje su uginule, ili prije klanja iz nužde, bolovale od zaraznih 
bolesti, a koje su opasne za ljude i životinje. Klice teških zaraznih 
bolesti, kao što je na pr. bedrenica ostaju u koži čak i nakon 
štavljenja. Takove kože dovode u veliku opasnost život i zdravlje 
sviju, koji dolaze u dodir s takovom kožom. Trgovac sirovom ko- 
žom, koji želi sebi dobro i kao građanin savjesno vrši svoju duž- 
nost prema zajednici neće primati nikad kože, za koje sumnja 
da bi mogle potjecati od bolesnih ili uginulih životinja. 


Svježa koža od zdrave, zaklane životinje 
na mesnoj je strani jednolično svijetlo 
crvenkaste boje (gotovo bijela): Krvni 


Kože od uginu- 
lih životinja 


sudovi ne sadrže u pravilu krvi. Ukoliko je koža zaprljana krvlju, 


dadu se te mrlje lako vodom odstraniti. Boja ove krvi je manje 
ili više svjetlo crvena. Ovakova je koža pod opipom glatka, čvrsto 
pruživa i daje od sebe samo miris koji je svojstven svježoj koži 
i životinji od koje koža potječe. Koža uginule životinje manje je 
ili više tamno crvene boje. Ta je boja nejednolična po svim di- 
jelovima mesne strane kože raspodjeljena. Tamno crvene mrlje 
nedaju se vodom isprati. Krvni sudovi u koži su u pravilu puni 
krvi, koja, se neda isprati vodom. Boja je te krvi tamno crvena 
do crna. Koža je pod opipom manje pruživa, više gnjecata i slu- 
zava i daje od sebe zadah lješine u manjoj ili većoj mjeri, već 
prema duljini vremena odkako je životinja uginula. Podkožje je 


ćim propisima o klanju stoke i spriječa- ' 


\ 


ND 

često itedeštnaste nabubrilo. Kod bedrenice (crni prišt), teške 
bolesti koja se često prenosi kožama na ljude i životinje, baš je 
značajno ovo hladetinasto podkožje obojadisano poput katrana 
ernom krvlju. Ovakove kože i kad se osuše na mesnoj strani su 
crne kao ugalj. ' 


Košo sudajieo Kad smo ustanovili da koža potječe od 
da ša serateni uginule životinje, a nije nam sigurno po- 
znato, da je životinja uginula na neza- 
raznoj bolesti stavit ćemo takovu kožu u dio skladišta, koji se 
dade dobro i lako raskužiti. Tako ćemo spriječiti, da ta koža dođe 
u dodir sa ostalim kožama. Sve osobe i predmete, koji su došli u 
dodir s takvom kožom valja razkužiti. O pronalasku kože sumnjive, 
da potječe od životinje uginule od zarazne bolesti obavijestit 
ćemo općinu, koja je dužna izaslati svoga stručnog organa (obično 
veterinara), koji će odrediti sve potrebno za razkuženje prosto- 
rija, stvari i osoblja, i bezopasno odstranjenje kože ukoliko je 
zaražena. Ukoliko nisu veterinarske prilike kraja u tom pogledu 
sređene, da se za to općina brine, sumnjivu ćemo kožu posuti 
živim vapnom i najmanje metar duboko zakopati na zato odre- 
đenom mjestu (strviništu). Sve predmete koji se smiju kuhati, 
kuhat ćemo dulje vremena (1 sat) u 5% otopini kamene sode (na- 
trijeve lužine, lužnog kamena). Ostale predmete treba izribati 
vrućom otopinom kamene sode. Prostorije treba raskužiti kapo- 
ritom (čaporit), prema uputama otisnutim na svakoj kutiji ka- 
porita. Mjesto kaporita može se uzeti i klorno vapno ili sličan 
drugi klorni pripravak. 


Razkužba Prostorije u kojima se drži soljena koža 
prostorija valja što češće prati i razkužiti kaporitom. 
* S time ćemo u velikoj mjeri smanjiti broj 
mikroorganizama koji kvare kožu i održati miris prostorija u iz- 
držljivom obliku. Pranje i raskuživanje prostorija valja vršiti, 
kad u njima nema kože, Prostorije u kojima se drži suha koža 
dovoljno je redovno mesti. 


Danas. ne postoji praktički primjenjivo 
sredstvo, koje bi se moglo samo ili sa solju 
pridodati sirovim kožama, da ih se podpuno razkuži, a da se kože 
ne oštete. Protiv širenja bolesti putem koža moramo se boriti 
pravilnim uništavanjem sviju sumnjivih koža i održavanjem či- 


Razkužba koža 

stoće u prostorijama gdje se sa kožama radi, kao i na podvoznim 
sredstvima kojima. se koža odprema. 


U interesu vlastitog zdravlja i zdravlja 
okoline potrebno je, da osoblje uposleno 
LL kod rada sa sirovom kožom, svoju odjeću: 
i obuću u kojoj radi ne upotrebljava izvan prostorija, gdje se 
radi sa kožama. U tu je svrhu potrebno, da uz prostorije u ko- 
jima se radi sa kožom budu u blizini i prostorije gdje se može 
ostavljati radna odjeća i obuća i vršiti pranje i razkužbu ruku. 
Ova se razkužba može također vršiti kaporitom (2%) otopljenim 


Razkužba 
osoblja 


u vodi. 


ZAKLJUČAK 


Pravilno postupanje sa sirovom kožom 
Pravilno gros sha Taoa : 
postupanje sa možemo sažeti u ovih pet točaka: ; ; 
sirovom kožom 1 Sredstva za sačuvanje i 
eje vezanje koža: sol, naftalin i konope neka 
članovi nabavljaju putem Zajednice za kožu, jer tako imaju 
jamstvo, da su ta sredstva ispravna. Sredstva treba uvijek una- 
prijed u đovoljnoj količini nabaviti i na suhom mjestu uskla- 
dištiti. Kaj 
2 Soljenje koža treba vršiti sa suhom srednje. sitnom 
solju, odmah kako su se ohladile. Upotrijebiti treba najmanje 
35% zimi, a ljeti 40% soli od ulazne težine svježih koža i to kod 
koža goveda, svinja i konja, a kod koža teladi, pasa, ovaca i koza 
40% zimi i 50% soli ljeti. Naročito dobro treba soliti glavu i di- 
jelove kože koje sadrže kosti i naslage masti. Kupove sa soljenim 
kožama treba postavljati na nepropusnu podlogu koja ima pro- 
pisan nagib. Kože nesmiju u nikojem slučaju ležati u vođi. Kože 


u kup ireba tako slagati, da na mesnu stranu donje kože dođe 
* dlakava strana gornje kože. U kupu ne ostavljati posoljene kože 


dulje od tri mjeseca i nakon toga vremena ih valja dati u pre- 


radbu. Goveđe kože mogu se nakon tri mjeseca presoliti i držati 
do godinu dana. Kod telećih koža ovaj postupak nije za prepo- 


ručiti radi velike pojave mrlja od soljenja. Kože u kupu moraju 
ostati najmanje 14 dana, da prema običajima tržišta potpuno 
izkaliraju i posole se. 

3. Sušenje koža treba obavljati na čistom zraku, Izbje- 
gavati sušenje na izravnom sunčanom svjetlu i na zraku u kojem 

ima dima. Kože kod sušenja treba objesiti tako da što slobodnije 
vise u zraku. Osušenim treba smatrati samo one kože kod kojih 
su se uha i rep podpuno stvrdnuli. Suhe kože treba kod slaganja 
posuti sa najmanje 3% naftalina od težine kože. U proljeće i ljeto 
treba tu količinu u južnim krajevima povisiti i na 5%, 

4. Prostorije u kojima se koža soli i usoljena uskladištuje 
nesmiju biti okrenute prema jugu. Vrata i i prozori moraju biti 
smješteni tako, da ne dozvoljavaju izravni ulaz sunčeva svijetla 
i propuh u skladištu. Pod u skladištu mora biti građen od ne- 
propustnog materijala koji se dade lako prati. Od istog mate- 
rijala treba, da su i zidovi do 2 m visine. Mjesta na kojima se 
smještaju kupovi moraju biti 320 cm duga i 270 em široka, u 
sredini 385 em a na obe dulje strane 15 em povišena od ostalog 
poda prostorije. Kanalizacija u podu mora biti tako građena, da 
sva tekućina iz kupova može bez zadržavanja otjecati, Prostorije 
u kojima se koža suši moraju biti tako nadkrivene i sagrađene, 
da omogućuju što slobodnije strujanje zraka, a spriječavaju dodir 
koža sa izravnim sunčanim svijetlom i prejakim vjetrom. Pod 
takovih prostorija mora biti tako građen, da se dadć lako čistiti. 
Skladište za suhe kože mora biti dovoljno suho i mora se dati 
dobro čistiti. 

5. Odprema usoljenih koža mora se vršiti na taj način što 
se svaka usoljena koža za sebe smota tako, da mesna strana dođe 
na mesnu stranu, a rubovi kože unutar zamotka. Zamotke valja 
vezati konopom i slagati uvijek sa hrptom prema dolje. Suhe kože 
prije odpreme treba dobro naftalinirati i čvrsto konopom povezati. 


Uslijed nepravilnog postupanja sa siro- 


Posljedice S Ž š sa sa 

nepravilnog - vom kožom, koža se može početi. raspa- 

postupanja dati, na njoj se mogu pojaviti mrlje od 
sirovom kožom soljenja, mrlje. od krvi i mrlje od hrđe i 


konačno joj se smrzavanjem može oštetiti 
unutarnja građa. Ove posljedice nepravilnog postupanja sa si- 


rovom kožom predstavljaju oštećenja, koja kožu čine za preradbu: 
manje podesnom ili neuporabivom. Učinjena koža, koja je pro- 


izvedena od oštećene sirove kože ima znatno manju vrijednost, 
radi slabije kakvoće. Na taj se način nepravilnim postupanjem 
sa sirovom kožom nanose znatne štete narodnom gospodarstvu. 

